เงินบาทเปิด 33.19/21
ธนาคารกรุงศรีอยุธยา รายงาน เงินบาทเปิด 33.19/21 อ่อนค่าจากวานนี้เล็กน้อย นักลงทุนยังกังวลเศรษฐกิจยุโรป
9 ก.พ. 2553

ธนาคารกรุงศรีอยุธยา รายงาน เงินบาทเปิด 33.19/21 อ่อนค่าจากวานนี้เล็กน้อย นักลงทุนยังกังวลเศรษฐกิจยุโรป
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้าวันนี้อยู่ที่ระดับ 33.19/21 บาท/ดอลลาร์ ปรับตัวอ่อนค่าเล็กน้อยจากเย็นวานนี้ที่ระดับ 33.18/20 บาท/ดอลลาร์ "เปิดตลาดมาแล้วค่อนข้างนิ่ง คาดว่าดอลลาร์น่าจะไปต่อ(แข็งค่า)" นักบริหารเงิน กล่าว
นักลงทุนยังคงมีความกังวลกับตัวเลขเศรษฐกิจของยุโรปอยู่ แม้ทางการจะออกมาชี้แจงทำความเข้าใจแล้วก็ตาม ขณะเดียวกันตลาดก็รอดูตัวเลขเศรษฐกิจของจีน ทั้งในเรื่องของการปล่อยสินเชื่อและดุลการค้าที่อาจส่งผลกระทบต่อเศรษฐกิจโลก
สำหรับความเคลื่อนไหวของสกุลเงินหลักต่างประเทศช่วงเช้าวันนี้ เงินเยนอยู่ที่ระดับ 89.31/33 เยน/ดอลลาร์ ปรับตัวแข็งค่าจากระดับ 89.40/43 เยน/ดอลลาร์ ส่วนค่าเงินยูโรอยู่ที่ระดับ 1.3666/3667 ดอลลาร์/ยูโร ปรับตัวอ่อนค่าจากระดับ 1.3695/3698 ดอลลาร์/ยูโร
นักบริหารเงิน มองว่า วันนี้เงินบาทอาจอ่อนค่าลงอีกตามทิศทางค่าเงินสกุลอื่นๆ ในภูมิภาค โดยให้กรอบเงินบาทไว้ที่ 33.15-33.25 บาท/ดอลลาร์